Ánni nga nda fayosíni je testigole Jeobá kʼianga fi kjoajtínle\nTsakui nichxin jetsaʼyai foto xi faʼaitʼa xo̱n jebi josoyuijin kʼianga mangínjin kjoajtínnajin. Ánni nga nda nikuindasínijin yaonajin jokjoan najño xi chʼakjáijin kʼoa josoyuijin.\nKuinga nokjonchaijin je Niná. Jin xi testigole Jeobá maijin nda soyuijin kʼianga biyojtínjin nga̱ kʼoasʼin bakonilaijin kjoaxkóntokon je Niná kʼoa kao xíngijin, ninga tsínlani kui xi ngisa kuenta sʼín Niná xi tosonngʼa (1 Samuel 16:7). Si̱kjaʼaitsjenla jebi: Kʼiatsa jngolani chjotaxá timangínchonlee, a tsí chósonnilee josóyoaa nga̱ xángʼa tjínle chjota jebi. Kuinga nda soyonijin kʼianga mangínjin kjoajtínnajin nga̱ jé tiʼyaxkuínjin je Jeobá, je xi “Chjotatítjon xi batéxomantsjai” tsole Biblia, kʼoa kʼoati kuinga ʼyaxkuínjin jñani biyojtínjin (1 Timoteo 1:17).\nKuinga katabe chjota nga nitjosuinjin kjoatéxomale Niná. Je Biblia kʼoatsole je chjotale Cristo nga kui “katabʼakjá najño xi nda xi bakinle” kʼoa nga “katasʼe i̱tséle kjoasoatakon” (1 Timoteo 2:9, 10). Je xi sítjoson én jebi ali tsakuijin bʼakjá najño xi síxkónkjoan, xi koto kjoan kʼoa tsa xi matsenya. Xi ijngosani, ali tsa tokjaʼaíngájin fayo. Nkjín koya najño tjín xi nda matsen je xi koa̱n chjoéjiaan. Kʼiatsa ndasʼin matsen je najño xi kichʼakjá skoee chjota nga nʼio ndatjín jme xi tsoyaná je Niná xi bʼasjentjainá, kʼoa kʼoasʼin kuitjongʼani Niná ninga tsínkjoan én kuinókjoaa (Tito 2:10, NM; 1 Pedro 2:12). Kʼianga kʼoasʼin nda soyuijin nga mangínjin kjoajtínnajin yaa nroani nga nda síkʼaxki̱ chjota je naxinandále Jeobá.\nKʼianga nda koa̱ntsen josóyoaa ali tsakuijin xi tsonile tsa najñochjí chʼa̱kjá kʼoa tsakui xi síxkónkjoan. Ali tsa tokuijin najño bʼéchjoali kʼiatsa meli kʼuín ya Ndʼia jña chotʼayaijin.\nÁnni nga nʼio chjísínile nga nda sóyoaa kʼianga koanngián ya jña ʼyaxkón Jeobá.\nJñánile kjoafaʼaitsjen xi faʼaitʼa Biblia xi bándiaaná jokjoan najño xi chʼa̱kjá.\nTikasénlai tsa ʼyani Tikasénlai tsa ʼyani Ánni nga nda soyosínijin kʼianga mangínjin kjoajtínnajin